b'\n_START_ARTICLE_\nJanez Drnov\xc5\xa1ek\n_START_SECTION_\nVaated\n_START_PARAGRAPH_\nJanez Drnov\xc5\xa1ek oli t\xc3\xa4ielik taimetoitlane ja loomade \xc3\xb5iguste eest v\xc3\xb5itleja._NEWLINE_Ta s\xc3\xbc\xc3\xbcdistas liha tarbimise soodustamises muuhulgas Euroopa Liidu p\xc3\xb5llumajanduspoliitikat ja hargmaiseid kompaniisid.\n_START_SECTION_\nIsiklikku\n_START_PARAGRAPH_\nJanez Drnov\xc5\xa1ek oli lahutatud. Ta oli kahe lapse isa. Detsembris 2005 kinnitas ta, et tal on peale poja Ja\xc5\xa1a veel v\xc3\xa4ljaspool abielu s\xc3\xbcndinud t\xc3\xbctar, helilooja ja sopran Nana Forte._NEWLINE_Aastal 1999 avastati tal neeruv\xc3\xa4hk. \xc3\x9cks neer eemaldati. 17. jaanuaril 2006 teatas ta intervjuus Horvaatia ajalehele Nacional, et 2001 avastati tal metastaasid kopsudes, hiljem ka maksas. V\xc3\xa4hi vastu v\xc3\xb5itles ta jaanuarini 2004 alternatiivmeditsiinile toetudes.'